Vetrarstarf frístundamiðstöðvarinnar Þorpsins á Akranesi er að hefjast um þessar mundir og af því tilefni kíkti blaðamaður Skessuhorns þar við til að forvitnast um starfsemina á komandi vetri . Heiðrún Janusardóttir og Lúðvík Gunnarsson veita miðstöðinni forstöðu og segja þau dagskrá vetrarins fjölbreytta að vanda . Auk hefðbundins starfs segja þau að starfsemi Hvíta hússins sem er félagsmiðstöð ungmenna á aldrinum 16 - 18 ára fái aukið vægi og pláss í starfsemi hússins frá síðasta ári . Arnardalur er félagsmiðstöð ungmenna frá 13 - 16 ára og er einnig staðsett í Þorpinu en starfsemi félagsmiðstöðvanna er aðskilin . „ Við munum leggja aukna áherslu á að fá fleiri til okkar í Hvíta húsið og erum í því augnamiði að gera klárar tvær stofur sem voru í útleigu til annarra verkefna í fyrravetur , “ segir Lúðvík . Nánar er rætt við þau Lúðvík og Heiðrúnú í Skessuhorni vikunnar .